โบรกฯมอง SET เช้าไซด์เวย์รอปัจจัยใหม่ แนะติดตามประชุม “เฟด”-เทรดวอร์สหรัฐ-จีน
โบรกฯมอง SET เช้าไซด์เวย์รอปัจจัยใหม่ แนะติดตามประชุม “เฟด”-เทรดวอร์สหรัฐ-จีน
26 ส.ค. 2563

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยเช้านี้คาดว่าจะแกว่งไซด์เวย์ถึงปรับฐาน คล้ายตลาดหุ้นในภูมิภาคเอเชียที่เช้านี้แกว่งไซด์เวย์ เนื่องจากภาพตลาดหุ้นไทยขาดปัจจัยหนุนใหม่ ขณะเดียวกันก็รอดูการประชุมประจำปีของธนาคารกลางสหรัฐ (เฟด) ที่เมืองแจ็คสัน โฮล วันที่ 27-28 ส.ค.นี้ ซึ่งให้จับตาดูประธานเฟดจะส่งสัญญาณอะไรออกมาบ้าง และยังต้องติดตามการเจรจาการค้าระหว่างสหรัฐฯ และจีนต่อไปด้วย
ทั้งนี้ ตลาดบ้านเราได้รีบาวด์ตอบรับมาตรการของภาครัฐฯไปแล้วในเรื่อง”เราเที่ยวด้วยกัน” จากนี้ก็ต้องรอดูว่าจะมีแรงขับเคลื่อนส่งผลต่อปัจจัยพื้นฐานของบริษัทได้มากแค่ไหน
พร้อมให้แนวรับ 1,306-1,299 จุด ส่วนแนวต้าน 1,330 จุด